stanford-oval/wikipedia huggingface dataset:
מחלת מנייר
שלבי המחלה

בשלב הראשון: שלב תנודתי. בשלב זה החולה סובל מירידה בשמיעה, כאשר לאחר ההתקף מצב השמיעה יכול לחזור לקדם התקפי. כמו כן, החולים סובלים מטנטון ואטימות- המאפיין העיקרי של שלב זה. בשלבים מתקדמים של המחלה- שלב פרוגרסיבי- תחושת האטימות פוחתת, והליקוי בשמיעה קבוע. החולים סובלים מהתקפים של סחרחורת סיבובית (ורטיגו true), חוסר שווי משקל, ליקוי שמיעה מתקדם, טנטון, ותחושת אטימות באוזניים.
הסחרחורת בלתי צפויה וההתקפים יכולים להיות קלים או חמורים, עלולים להמשך שעות עד ימים, ולעיתים להיעלם אפילו למשך שנים. בזמן הסחרחורת החולה עלול לחוש בחילה, להקיא ולהזיע, ולעיתים אף ליפול בשל ההפרעה בשווי המשקל. ההפרעה בשיווי המשקל עלולה לגרום גם לחוסר יציבות ולתחושת ציפה בזמן הליכה. ליקוי השמיעה לרוב בתדרים הנמוכים, בתחילת המחלה אופייני שהליקוי נעלם לאחר ההתקף, כלומר ליקוי שמיעה זמני, אולם במשך השנים השמיעה נפגעת באופן קבוע. לעיתים סובלים החולים גם מהיפראקוזיס ותחושה של עוות הצלילים. אצל מרבית החולים מופיע גם טינטון בדרגות חומרה שונות. הטינטון נוטה להתגבר לפני התקף ועשוי לדעוך לאחריו. רבים מהחולים סובלים מדיכאון תגובתי למחלה, ולעיתים כולל הטיפול התומך במחלה גם כדורים נוגדי חרדה ודיכאון. לרוב המחלה מחמירה עם השנים אך מגיעה לשיא מסוים ואז הולכת ודועכת ועוברת מעצמה, אך מותירה נזק קבוע לשמיעה.
אבחון

הגורם למחלה אינו ידוע, אך משערים שמדובר בעודף נוזלים במערכת שווי המשקל, באזור הנקרא שק אנדולימפתי (Endolymphatic sac). מאחר שהמחלה מאובחנת על דרך השלילה, כלומר שוללים מחלות אפשריות אחרות שיכולות לגרום לתופעות דומות, הרי שהאבחון נעשה על פי מהלך המחלה, בדיקת רופא אף אוזן וגרון (אא"ג), בדיקות שמיעה, בדיקות כלליות ובדיקות דם, והדמיה של המוח. כמו כן מתבצע רישום ניד העין ENG, ומבחן קלורי המדגים הפרעות בשיווי המשקל, וגם פוסטורוגרפיה (בדיקת יציבות ממוחשבת), וגם בדיקת כיסא מסתובב.
חסר ויטמינים, הפרעה בתפקוד בלוטת המגן, אלכוהול, קפאין ותרופות שונות יכולים לגרום לתופעות דומות של סחרחורת, ולכן חשוב גם לבצע את הברור הרפואי הכללי הכולל בדיקות דם, וגם להימנע מאלכוהול, קפאין, עישון ואורח חיים שעלול לגרום להתקף או להחמירו. לרוב המחלה חד צדדית אך חולים לא מעטים עלולים להיפגע בשתי האוזניים.
לפי הערכות שונות השכיחות של מחלת מנייר מגיעה ל-0.25% מהאוכלוסייה, מה שהופך אותה למחלה נדירה יחסית. כיוון שפרוץ הסימפטומים קשור כנראה לאורח חיים מסוים והאבחון אינו אחיד בין מדינות ואפילו בין אזורים, ישנה שונות בערכים אלו.
טיפול

טיפול תומך: הטיפול מכוון לתסמינים של המחלה: טיפול תרופתי בסחרחורות בהקאות ובבחילות, פיזיותרפיה של מערכת שווי המשקל, טיפול בטיניטוס ובהיפראקוזיס, התאמת מכשירי שמיעה וגם לסובלים מחוסר יציבות וקשיי הליכה - ניתן להיעזר בהליכון, רולטור או מקל הליכה בעל ארבע רגליים ובמקרים קשים יותר - ניתן להיעזר בכיסא גלגלים, וטיפול פסיכולוגי תומך לפי הצורך. מאחר שמניחים שעודף נוזלים במערכת שווי המשקל גורם להתקפים, על החולים להקפיד על דיאטה דלת מלח, ולעיתים הם מקבלים גם תרופות המפחיתות את כמות הנוזלים בגוף (diuretics). בנוסף עליהם להימנע כאמור מכל אותם חומרים שעלולים לגרום להתקף, כמו קפאין, אלכוהול ועישון. חולים רבים סובלים גם מאלרגיה, וחשוב לטפל באלרגיות במקביל, ואם ניתן על ידי חיסונים.
טיפול תרופתי: בטאהיסטין לשיפור זרימת הדם באוזן הפנימית, ולהורדת הצטברות הלחץ. וכן תרופות נוגדות בחילות והקאות, מפחיתות נוזלים (דיורטיקה), סטרואידים ונוגדי אלרגיה (antihistamines).
טיפול פולשני או ניתוחי :
הזרקת תרופות אוטוטוקסיות הפוגעות במנגנון שווי המשקל באוזן הפגועה, כך שהגוף יישאר עם מערכת שווי משקל אחת תקינה, ויסתגל למצב החדש.
החדרת צינורית אוורור והפעלת לחץ פולסטילי על האוזן
ניקוז השק האנדולימפתי
חיתוך סלקטיבי של עצב שווי המשקל בצד החולה
אופי הלקוי השמיעתי:
בשלב הראשון - ירידה בתדרים הנמוכים בעיקר, פיקיניג אודיוגרם סביבות תדר 2000 הרץ וייתכן גם מרכיב הולכתי קל- עליה של 10 דיבי בשתי תדירויות רצופות.
בשלב השני - ירידה סנוסורינויראלית קבועה.
ניתן[דרוש מקור] לאבחן על ידי טסט גליצרול- אפקטיבי במיוחד בשלב הראשון של המחלה, לא ניתן לבדיקה במצב של רמיסיה.
לייבמוקה

| --- | --- |
 סוג:  אתר אינטרנט 
 תקופת הפעילות:  ספטמבר 2007 – הווה (כ־17 שנים) 
 www.livemochas.com
 
לייבמוקה (באנגלית: Livemocha), היה אתר רשת חברתית מסחרי שנועד ליצור קהילה של משתמשים המעוניינים ללמוד שפות. האתר סיפק חומר הדרכה ב-38 שפות והיווה פלטפורמה לדוברי שפות שונות לתקשר ולעזור למשתמשים המעוניינים ללמוד שפה חדשה. לפי האתר היו בו כ-12 מיליון חברים רשומים מ-196 מדינות שונות (למרות שמספר זה מכיל גם חשבונות שאינם פעילים באופן קבוע). מעל 400,000 משתמשים ביקרו באתר מדי יום.
החברה נוסדה ב-2007 בידי שיריש נאדקרני (באנגלית: Shirish Nadkarni) וקרישן סשאדרינאטן (באנגלית: Krishan Seshadrinathan). הרעיון לאתר עלה על ידי נאדקרני בזמן שהיה בטיול בספרד עם ילדיו, שלמרות שלמדו ספרדית בבית הספר לא הצליחו לנהל שיחה עם המקומיים, ובשובם לחדר המלון נכנסו לפייסבוק.
זה הוביל לרעיון - לתעל את כוחן של הרשתות החברתיות למען לימוד שפות, עם השמת דגש על פעילויות אינטראקטיביות במטרה לשפר יכולות מסוימות ולהביא לידי ניהול שיחה שוטפת בשפה.
השם "לייבמוקה" הומצא במהלך סיעור מוחין בבית קפה מקומי, והאתר שאף לתת את אותה תחושת הנינוחות של ביתי הקפה. ב-8 ביוני 2010 מייקל שולצר (באנגלית: Michael Schutzler) הוכרז כיו"ר החדש. מטה החברה נמצא בסיאטל, וושינגטון.
קורסים בסיסיים

האתר תמך ב-38 שפות: עברית, אנגלית, ערבית, בולגרית, קטלונית, קרואטית, צ'כית, הולנדית, אסטונית, פרסית,  פינית, צרפתית, גרמנית, יוונית, הינדי, הונגרית, איסלנדית, אינדונזית, איטלקית, יפנית, קוראנית, לטבית, ליטאית, סינית מנדרינית, נורווגית, פולנית,  פורטוגזית (ברזילאית ושל פורטוגל, רומנית, רוסית, סרבית, סלובקית, ספרדית, שוודית, טורקית, אוקראינית, אורדו, ואספרנטו, שהיא השפה האחרונה שהוספה.
ניתן להציג את האתר הזה ב-12 שפות שונות: גרמנית, צרפתית, אנגלית, קוראנית, יפנית, איטלקית, פולנית, סינית מנדרינית, רוסית, ספרדית, פורטוגזית וטורקית, אך לא בעברית.
באתר מוצעים קורסים ללא תשלום בכל השפות שהוזכרו לעיל. כל קורס מכיל בערך 30-50 שעות למידה. מספר שפות, כגון ליטאית ופורטוגזית בניב הברזילאי, הוספו לראשונה באמצעות תהליך של "תרגום משתמשים": משתמשים השולטים באופן שוטף בשתי שפות או יותר יכולים לתרגם חומרי קורסים קיימים ללשונם ולפרסם את התרגום, בעוד משתמשים אחרים מדרגים ומשפרים את התוצאות. התהליך עדיין מתקיים.
קורסים אקטיביים

קורסים מתקדמים יותר אשר נקראים "קורסים אקטיביים" היו זמינים בחמש שפות:
אנגלית, צרפתית, גרמנית, איטלקית,  וספרדית.
שימוש בקורסים אלו ניתן בתשלום חודשי או שנתי ומטרתם להביא ליכולת דיבור שוטפת בשפה הנלמדת. במקום להרשם לקורס אחד בלבד, יש למשתמשים את האפשרות לרכוש "מפתח זהב" אשר מעניק גישה בלתי מוגבלת לתכנים בתשלום. הקורסים האקטיביים מתקיימים בארבע רמות מומחיות שונות, וכוללים תרגילי קריאה, כתיבה, דיבור ושמיעה.
משוב על התרגילים

תרגילים שהושלמו הן מהקורס הבסיסי והן מהאקטיבי יכולים להישלח לבדיקה על ידי משתמשים אחרים (דוברים ילידים או דוברים ברמה שוטפת של השפה הנבדקת), ואלו נותנים משוב ועצות.
כל משתמש אשר בודק תרגיל ששלח משתמש אחר זוכה ב-20 נקודות מוקה. המבקר יכול לזכות ב-10 נקודות נוספות אם הוא המשתמש הראשון שנתן ביקורת על התרגיל. הכתיבה מדורגת באמצעות שלוש אמות-מידה: איות, מקצועיות ודקדוק. הדיבור מדורג באמצעות 2 אמות-מידה: היגוי ומקצועיות.
המשתמשים מרוויחים נקודות מוקה גם כשהם משלימים תרגילים. ניתן "לשלם" בנקודות המוקה שלהם כדי לקבל משוב ממומחים לשפה שהוכשרו על ידי האתר. עם נקודות המוקה המשתמש יכול לקנות תוספים אחרים אשר מציע האתר כמו קורסים אקטיביים.
למידת שפות ורשתות חברתיות

לייבמוקה מכנה עצמו כקהילה הגדולה ביותר ללימודי שפות בעולם. במובנים רבים האתר מתפקד כרשת חברתית לכל דבר, ויש בו כל המרכיבים הבסיסיים של מערכת כזו: משתמשים רשומים יכולים ליצור קשר עם חבריהם באמצעים סינכרוניים וא-סינכרוניים, לבנות פרופיל אישי, להתחבר עם מעגל חברים, להעלות תוכן (ישנו דף המוקדש לחילופי תרבויות), לתרום תרגום משלהם ולעזור להרחיב את בסיס השפות הקיימות ולבדוק תרגילים של משתמשים אחרים כגון דיאלוגים מוקלטים. יש מי שכינה את האתר כ"פייסבוק של השפות הזרות" ופוטנציאל ההשפעה של האתר על לימוד השפות הקונבנציונלי מושווה להשפעה של ויקיפדיה על האנציקלופדיות המסורתיות.
ישנם הגורסים כי באמצעות יכולת האינטרנט  לחבר אנשים מכל קצוות תבל, ולשנות את הדרך בה אנשים לומדים שפות. אומנם עדיין לא קיימת דרך להימנע מהצורך בשינון אוצר מילים וכללי דקדוק, אך עם זאת, הספרים, הקלטות השמע והתקליטורים מוחלפים כולם על ידי הדואר האלקטרוני, הווידאו צ'אטים והרשתות החברתיות.
היתרון העיקרי מלמידת שפה דרך רשת חברתית הוא הגישה הנוחה לדוברים ילידים של שפות, דבר החושף את הלומד לאופן בו השפה מדוברת בפועל, כולל סלנג וביטויי דיבור. דבר זה גורם לעלייה במוטיבציה מצד הלומד. כמו כן, הרשת החברתית יוצרת מאגר גדול של מומחים שיכולים לסייע בזמן אמת.
מימון

לייבמוקה היא חברה המוחזקת בידיים פרטיות. ב-2011 היא גייסה 5 מיליון דולר בהון סיכון בשנים הקודמות היא גייסה 14 מיליון דולר ממשקיעים שונים.

בשנת 2013 נמכרה לאחד ממותגי הלומדות לימודי השפה החזקים ביותר בשוק - רוזטה סטון.
הערות שוליים

↑  "Livemocha statistics". Wolfram Alpha. אורכב מ-המקור ב-2012-03-22. נבדק ב-5 בינואר 2012. {{cite web}}:  (עזרה)
↑  Schmidt, Clint (Spring 2010). "Livemocha and the Power of Social Language Learning". IH Journal of Education and Development (28).
↑  Huang, Gregory T. (8 ביוני 2010). "Schutzler Joins Livemocha as New CEO". www.seattlepi.com: Hearst Corporation. נבדק ב-2 באפריל 2011. {{cite web}}:  (עזרה)
↑  Myers, Aaron G. (21 בפברואר 2011). "Best Language Learning Resources: Livemocha". The Everyday Language Learner. אורכב מ-המקור ב-2012-07-14. נבדק ב-4 בינואר 2012. {{cite web}}:  (עזרה)
↑  Posgate, Natalie (9 בנובמבר 2011). "Learn a new language through social media, the Web, or mobile apps". The Daily Campus. נבדק ב-4 בינואר 2012. {{cite news}}:  (עזרה)
↑  "Livemocha Review". TopTenREVIEWS. אורכב מ-המקור ב-2012-06-15. נבדק ב-4 בינואר 2012. {{cite web}}:  (עזרה)
↑  Lamm, Greg. "LiveMocha raises $5M". TechFlash. נבדק ב-4 בינואר 2012. {{cite web}}:  (עזרה)
↑  Livemocha Secures $6 Million in Venture Capital Series A Funding Led by Maveron, 15 January 2008
↑  Livemocha Bags Another $8 Million From August Capital, Maveron
↑  Livemocha - About Us
מאט רוס

| --- | --- |

רוס בספטמבר 2016
 לידה:  3 בינואר 1970 (בן 54) גריניץ', ארצות הברית 
 שם לידה:  Matthew Brandon Ross 
 מדינה:  ארצות הברית 
 השכלה:  בית הספר ג'וליארד 
 תקופת הפעילות:  מ-1984 
 
מת'יו ברנדון רוס (באנגלית: Matthew Brandon Ross; נולד ב-3 בינואר 1970) הוא שחקן אמריקאי.
הוא ידוע בעיקר בזכות תפקידיו כגאווין בלסון בסדרה של HBO "עמק הסיליקון", גלן אודקרק ב"הטייס" ולואיס קארות'רס בסרט "אמריקן פסיכו".
ראשית חייו

מת'יו רוס נולד ב-3 בינואר 1970 בגריניץ', קונטיקט. את ילדותו העביר בעיקר באיגל פוינט, אורגון. הוריו התגרשו כשהיה צעיר.
אמו התעניינה בפילוסופיית החינוך של ולדורף; הוא בילה זמן באנגליה בעת שהיא עבדה לקראת תעודת הוראה בחינוך ולדורף.
הוא למד בבית הספר לאמנויות הבמה ג'וליארד.
קריירה

רוס זכה לשבחי המבקרים על תפקידו בתור אלבי גרנט בסדרה של HBO "אהבה גדולה" במשך חמש עונות. הוא גם גילם את אדי סקוט בסרט "לילה טוב ובהצלחה" משנת 2005, עליו הועמד לפרס גילדת שחקני המסך על הופעה יוצאת דופן של שחקן בסרט. בשנים 2011 ו-2015, גילם את צ'ארלס מונטגומרי בעונות הראשונה והחמישית של סדרת האנתולוגיה, "אימה אמריקאית".
הוא כתב וביים את הסרט העלילתי "קפטן פנטסטיק", בכיכובו של ויגו מורטנסן, עליו זכה בפרס Un Certain Regard לבמאי הטוב ביותר בפסטיבל קאן 2016. לפני כן, יצר שבעה סרטים קצרים, כולל "שפת האהבה", שהוקרן בבכורה בפסטיבל סאנדנס. הבכורה שלו בבימוי הסרט העלילתי, "28 חדרי מלון", הוקרן בפעם הראשונה בפסטיבל סאנדנס ב-2012.
חיים אישיים

הוא נשוי לסופרת פיליס גרנט, איתה יש לו שני ילדים: איזבל "בלה" ודאשיאל "דש" רוס.
הערות שוליים

↑  "Jan. 3 celebrity birthdays". Orange County Register (באנגלית אמריקאית). 2011-01-03. נבדק ב-2024-05-13.
↑  "Matt Ross". TVGuide.com (באנגלית). נבדק ב-2023-12-28.
↑  "Full transcript: Actor-director Matt Ross of HBO's 'Silicon Valley' on Recode Decode". Vox (באנגלית). 11 במאי 2017. נבדק ב-27 בספטמבר 2022. {{cite web}}:  (עזרה)
↑  "Matt Ross Of 'Silicon Valley' Goes Off The Grid With 'Captain Fantastic'". NPR.org (באנגלית). נבדק ב-27 בספטמבר 2022. {{cite news}}:  (עזרה)
↑  "Matt Ross". Rotten Tomatoes. נבדק ב-2023-11-04. Birthday: Jan 3, 1970; Birthplace: Greenwich, Connecticut, USA.
↑  Riley, Jenelle (22 ביוני 2016). "'Silicon Valley' Actor Matt Ross Hopes to Make a Directorial Splash With 'Captain Fantastic'". Variety. {{cite web}}:  (עזרה)
↑  Debruge, Peter; Keslassy, Elsa (14 באפריל 2016). "Cannes 2016: Film Festival Unveils Official Selection Lineup". Variety. {{cite web}}:  (עזרה)
↑  Henry, Sarah (15 במרץ 2012). "Couple thrive on creativity, cooking and family". San Francisco Chronicle. {{cite web}}:  (עזרה)
| --- | --- |
בקרת זהויות :  NLI: 987007350879505171  PLWABN: 9810701434605606  GND: 1131716981  ISNI: 0000 0000 5217 2091  LCCN: no2001067019  NTA: 408351128  SUDOC: 199744882  VIAF: 4582687   WorldCat (עם VIAF): 4582687
מטרה קשוחה

| --- | --- |

כרזת הסרט בארצות הברית
 בימוי:  ג'ון וו
 הופק בידי:  ג'יימס ג'אקס שון דניאל
 תסריט:  צ'אק פפארר
 עריכה:  בוב מוראווסקי 
 שחקנים ראשיים:  ז'אן-קלוד ואן דאם לאנס הנריקסן וילפורד ברימלי ארנולד ווסלו בריאן תומפסון ינאסי באטלר
 מוזיקה:  גריים ראבל
 צילום:  ראסל קרפנטר 
 מדינה:  ארצות הברית ארצות הברית
 חברת הפקה:  Raimi Pictures 
 חברה מפיצה:  אולפני יוניברסל
 שיטת הפצה:  וידאו על פי דרישה 
 הקרנת בכורה:  ארצות הברית 20 באוגוסט 1993
 משך הקרנה:  97 דקות
 שפת הסרט:  אנגלית
 סוגה:  סרט פעולה, סרט מתח, סרט אמנויות לחימה 
 תקציב:  19.5 מיליון דולר
 הכנסות:  74.2 מיליון דולר
 הכנסות באתר מוג'ו:   hardtarget
 סרט הבא:  מטרה קשוחה 2
 אתר רשמי
 דף הסרט ב־IMDb
 
מטרה קשוחה (באנגלית: Hard Target) הוא סרט מתח ופעולה משנת 1993 בכיכובם של ז'אן-קלוד ואן דאם לאנס הנריקסן, ארנולד ווסלו, ינאסי באטלר ווילפורד ברימלי. היה זה סרטו הראשון בארצות הברית של הבמאי ג'ון וו.
עלילה

נטאשה ביינדר מגיעה לניו אורלינס בחיפוש אחר אביה הנעדר דאגלס, יוצא חיל הנחתים שלחם במלחמת וייטנאם, אשר עזב אותה בהיותה קטנה וחי כחסר בית בעיר. לעזרתה נחלץ צ'אנס בודרו (ואן דאם), יוצא סיירת חיל הנחתים אשר עוטר על אומץ ליבו בכוכב הכסף, העובד כמלח בצי הסוחר. עד מהרה מגלים השניים כי אביה נרצח בידי כנופיית פושעים אשר מוציאה אל הפועל מרוצים לחיים ולמוות, במהלכם ניצודים חסרי בית יוצאי צבא בידי בעלי ממון עם תאוות הרג.
הערות שוליים

↑  אהרון קשלס ואורי שחורי, בדיקת דאם, באתר ynet, 2 בנובמבר 2006.
↑  נסים דיין, ‏פגיעה אנושה באנושות, באתר גלובס, 7 ביוני 2000.
מטרהורן (ספר)

| --- | --- |

 מידע כללי
 מאת:  קרל מרלנטס 
 שפת המקור:  אנגלית 
 סוגה:  רומן מלחמה, עיון 
 נושא:  מלחמת וייטנאם 
 מקום התרחשות:  וייטנאם 
 הוצאה
 תאריך הוצאה:  2010
 הוצאה בעברית
 הוצאה:  כתר
 תאריך:  2014
 תרגום:  עמנואל לוטם
 מספר עמודים:  640
 קישורים חיצוניים
 מסת"ב:  978-0-8021-1928-5
 הספרייה הלאומית:  003784856
 
מטרהורן (באנגלית: Matterhorn) הוא רומן מאת קרל מרלנטס, קצין נחתים זוטר שלחם בווייטנאם ועוטר בצלב הצי על אומץ ליבו. הספר, שראה אור ב-2010, עוסק בפלוגה בחיל הנחתים האמריקני במלחמת וייטנאם. הספר תורגם לעברית בידי עמנואל לוטם בשנת 2014.
עלילה

הרומן מספר את סיפורו של ויינו מלאס, מפקד מחלקה בנחתים, המגיע כקצין חדש לפלוגת בראבו היישר מקורס הקצינים. במהלך שירותו בפלוגה נדרש מלאס להתמודד עם מוראות המלחמה, המתח הבין-גזעי והדרג הפיקודי הבכיר שאינו מכיר במצוקות הנחתים שבשטח. שם הספר נגזר מהר מטר (מטרהורן) עליו פרושה הפלוגה בעמדות כנגד צבא צפון וייטנאם.
הערות שוליים

↑  קרל מרלנטס, "מטרהורן", הוצאת כתר, 2014, עמוד 8.
↑  ציפי שמילוביץ, "יצירת תופת", ידיעות אחרונות "המוסף לשבת", ‏ 06.02.2015, עמודים 22-24.
↑  קרל מרלנטס, "מטרהורן", הוצאת כתר, 2014, עמודים 18-19.
↑  קרל מרלנטס, "מטרהורן", הוצאת כתר, 2014, עמודים 194-198.
↑  קרל מרלנטס, "מטרהורן", הוצאת כתר, 2014, עמוד 32.
ערך זה הוא קצרמרבנושא ספרים. אתם מוזמנים לתרום לוויקיפדיה ו.
לורנס סטרן

| --- | --- |

 לידה:  24 בנובמבר 1713 קלונמל, מחוז טיפררי, אירלנד 
 פטירה:  18 במרץ 1768 (בגיל 54) לונדון, ממלכת בריטניה הגדולה 
 מדינה:  ממלכת בריטניה הגדולה 
 לאום:  אנגלו-אירי
 מקום קבורה:  Coxwold 
 שם עט:  Yorick 
 עיסוק:  סופר, איש כמורה אנגליקני
 מקום לימודים:  ג'יזס קולג', קיימברידג', Hipperholme Grammar School 
 שפות היצירה:  אנגלית 
 יצירות בולטות:  טריסטרם שנדי, מסע סנטימנטלי בצרפת ובאיטליה, A Political Romance 
 בן או בת זוג:  Elizabeth Lumley 
 
לוחית זיכרון על ביתו של לורנס סטרן בקוקסוולד (אנ') שבצפון יורקשייר
לורנס סטרן (באנגלית: Laurence Sterne;‏ 24 בנובמבר 1713 - 18 במרץ 1768) היה סופר אנגלי-אירי ואיש כמורה אנגליקני. הוא ידוע, במיוחד בשל יצירותיו "טריסטרם שנדי" ומסע סנטימנטלי בצרפת ובאיטליה. כמו כן פרסם הרבה דרשות, כתב זיכרונות והיה מעורב בפוליטיקה מקומית. סטרן נפטר בלונדון אחרי שנים של מאבק בשחפת.
ביוגרפיה

לורנס סטרן נולד ב-24 בנובמבר בקלונמל במחוז טיפררי. אביו היה קצין זוטר בגדוד בריטי. בעשור הראשון לחייו נדד סטרן פעמים רבות ממקום למקום משום שאביו הוצב כל פעם במקום אחר באירלנד. ב-1724 מסר אותו אביו לאחיו האמיד, ריצ'רד, כדי שיוכל ללמוד בבית הספר היסודי ליד הליפקס באנגליה. סטרן לא ראה עוד את אביו משום שהוא נשלח לג'מייקה ומת שם מקדחת ב-1731.
סטרן התקבל ב-1733 ל-Jesus College קיימברידג' כסטודנט המקבל תמיכת מחיה. הסבא רבא שלו ריצ'רד סטרן היה בוגר הקולג' וכן הארכיבישוף מיורק. סטרן סיים את לימודיו עם התואר בוגר באמנויות Bachelor of Arts ב-1737. ב-1740 קיבל את התואר מוסמך לאמנויות (Master of Arts).
במרץ 1737 הוא הוסמך כדיאקון ובאוגוסט 1738 הוסמך לכמורה. זמן קצר אחרי כן קיבל קהילה והתגורר בכפר Sutton-on-the-Forest ביורקשייר עד מותו. הוא התחתן עם אליזבת למלי (Elizabeth Lumley) ב-1741. שניהם היו חולים בשחפת. ב-1743 החל לכהן גם ככומר של הכפר הסמוך סטילינגטון.
באותה תקופה היה ביחסי קרבה עם דודו ד"ר ז'אק סטרן (Jaques Sterne) הארכי-דיאקון של קליבלנד ביורקשייר. הדוד היה ויגי נלהב ודחק בסטרן להתחיל בקריירה של עיתונאי פוליטי שגרמה, בסופו של דבר, למריבה ביניהם. ז'אק סטרן היה איש כמורה רב עוצמה אבל רע מזג ופוליטיקאי קנאי. בשנים 1741–1742 כתב סטרן מאמרים פוליטיים שתמכו ברוברט וולפול עבור עיתון שנוסד על ידי דודו, אבל זמן קצר לאחר מכן פרש מן הפוליטיקה בתעוב. דודו נעשה לאויב המר ביותר שלו וסיכל ככל יכולתו את התקדמותו.
סטרן התגורר בסאטון במשך עשרים שנה ובאותה תקופה שמר על קשרי ידידות קרובים עם ג'ון הול-סטיבנסון, בליין שנון אותו הכיר בקיימברידג'. יכול להיות שלולא הכיר את סטיבנסון היה סטרן כומר קהילה טוב יותר, אבל ייתכן שאז לא היה כותב את טריסטרם שנדי.
סטרן התחיל לעבוד על יצירתו המפורסמת ביותר חייו ודעותיו של טריסטרם שנדי, ג'נטלמן. הכרכים הראשונים של ספר זה יצאו לאור ב-1759. הוא עבד על הספר בשנה בה אמו נפטרה, אשתו הייתה חולה במצב קשה והוא עצמו היה חולה בשחפת. הוצאת הספר לאור פרסמה את סטרן בלונדון וברחבי אירופה. הוא התענג על תשומת הלב ובילה חלק מכל שנה בלונדון כשנערכה מסיבה עבורו עם כל כרך שיצא.
ב-1759 כתב סטרן את הספר רומן פוליטי (A political romance) כדי לתמוך בכומר הראשי שלו בסכסוך כנסייתי. הספר הוא סאטירה על נכבדי החצרות הרוחניות. על פי דרישת אנשי כנסייה שהובכו נשרף הספר וכך איבד סטרן את סיכוייו לקידום במסגרת הכנסייה אבל גילה את כישרונותיו האמתיים. "עד השלמת יצירה ראשונה זו הוא בקושי ידע שהוא מסוגל לכתוב, שלא לדבר על הומור שגורם לקורא לצחוק".
אחרי שגילה את כישרונו, בגיל 46, העביר סטרן את הקהילות שלו לכומר והתמסר לכתיבה בשארית חייו. הוא התחיל את כתיבת ספרו "טריסטרם שנדי" וכתב במהירות מרבית. את 18 הפרקים הראשונים בין ינואר ומרץ 1759.
גרסה ראשונה שהייתה מאוד סאטירית נדחתה על ידי רוברט דודסלי, המדפיס הלונדוני, בדיוק בזמן שבו השתבשו חייו הפרטיים של סטרן. אמו ודודו נפטרו, לאשתו הייתה התמוטטות עצבים והיא איימה להתאבד. סטרן המשיך לכתוב את הרומן הקומי שלו אבל, כפי שאמר, "כל משפט נכתב בלב כבד ביותר". במצב הרוח הזה הוא ריכך את הסאטירה ושינה אותה, כשסיפר על דעותיו של טריסטרם, על משפחתו האקסצנטרית וילדיו בישי המזל, להומור אוהד, לפעמים עליז ולפעמים מלנכולי מתוק.
נסיעה לחוץ לארץ

סטרן המשיך להיאבק במחלתו ונסע מאנגליה לצרפת ב-1762 בניסיון למצוא אקלים שיקל את סבלו. הוא היה בר מזל והוא הצטרף למשלחת דיפלומטית שהייתה מיועדת להגיע לטורינו משום שאנגליה וצרפת היו עדיין אויבות במלחמת שבע השנים. סטרן היה שבע רצון מקבלת הפנים שנערכה לו בצרפת כשדיווחים על הגאון שכתב את טריסטרם שנדי עשו אותו לאישיות מפורסמת. בספרו השני, מסע סנטימנטלי שיצא לאור בתחילת 1768 שילב היבטים ממסעו זה. הרומן נכתב בתקופה בה היה סטרן חולה וחלש יותר ויותר.
פחות מחודש אחרי ש"מסע סנטימנטלי" יצא לאור, סטרן נפטר בדירתו ב-18 במרץ בגיל 54. הוא נקבר בבית הקברות של כנסיית סט. ג'ורג' שבכיכר הנובר בלונדון (אנ').
גופתו של סטרן נגנבה זמן קצר אחרי שנקבר ונמכרה לעוסקים באנטומיה. היא זוהתה על ידי אחד ממכריו והוא נקבר מחדש בחשאי. כאשר בית הקברות של סט. ג'ורג' נפתח מחדש בשנות השישים של המאה ה-20 התגלתה גולגולתו. היא זוהתה משום שהייתה זו הגולגולת היחידה מבין חמש שנמצאו באותו קבר שהיו בה סימנים לבדיקות אנטומיות. היא הועברה ב-1969 לבית הקברות בקוקסוולד שבצפון יורקשייר.
ספריו שתורגמו לעברית

חייו ודעותיו של טריסטרם שנדי, ג'נטלמן. תרגמה מאנגלית והוסיפה הערות אסתר כספי. תל אביב: הקיבוץ המאוחד, 1993.
מסע סנטימנטלי: על פני צרפת ואיטליה של אדון יוריק, מאנגלית - אהרן אמיר. תל אביב: מחברות לספרות, 1954.
מסע סנטימנטלי בצרפת ובאיטליה מאת מר יוריק. תרגמה מאנגלית והוסיפה הערות ופתח דבר שרה פ' פרידמן; הוסיף אחרית דבר דוד פישלוב. ירושלים: הוצאת כרמל, 2012.
לקריאה נוספת

René Bosch, Labyrinth of Digressions: Tristram Shandy as Perceived and Influenced by Sterne's Early Imitators (Amsterdam, 2007)
William Makepeace Thackeray|W. M. Thackeray, in English Humourists of the Eighteenth Century (London, 1853; new edition, New York, 1911)
Percy Hethrington Fitzgerald|Percy Fitzgerald, Life of Laurence Sterne (London, 1864; second edition, London, 1896)
Paul Stapfer, Laurence Sterne, sa personne et ses ouvrages (second edition, Paris, 1882)
Henry Duff Traill|H. D. Traill, Laurence Sterne, "English Men of Letters", (London, 1882)
Texte, Rousseau et le cosmopolitisme littôraire au XVIIIème siècle (Paris, 1895)
H. W. Thayer, Laurence Sterne in Germany (New York, 1905)
Paul Elmer More|P. E. More, Shelburne Essays (third series, New York, 1905)
Wilbur Lucius Cross [1908] Life and Times of Sterne, New York 1909
Walter Sichel|W. S. Sichel, Sterne; A Study (New York, 1910)
Lewis S. Benjamin|L. S. Benjamin, Life and Letters (two volumes, 1912)
Arthur Cash, Laurence Sterne: The Early and Middle Years (ISBN 0-416-82210-X, 1975) and Laurence Sterne: The Later Years (ISBN 0-416-32930-6, 1986)
Rousseau, George S. (2004). Nervous Acts: Essays on Literature, Culture and Sensibility. Basingstoke: Palgrave Macmillan. ISBN 1-4039-3454-1
D. W. Jefferson, "Tristram Shandy and the Tradition of Learned Wit" in Essays in Criticism, 1(1951), 225–48
Tristram Shandy: An Annotated Bibliography by Jack Lynch
The Cambridge History of English and American Literature in 18 Volumes (1907–21). Vol. 10. The Age of Johnson. III. Sterne, and the Novel of His Times. Bibliography.
Bibliography for the study of Laurence Sterne (אורכב 20.02.2012 בארכיון Wayback Machine)
Useful Articles on Laurence Sterne, available online (אורכב 20.02.2012 בארכיון Wayback Machine)
הערות שוליים

↑  לורנס סטרן באתר www.economist.com
↑  Barfoot, C.C. and Theo D'haen The Clash if Ireland: Literary Contrats and Connections. Amsterdam/Atlanta: Rodopi, 1989. 49.
1 2  Venn, J.; Venn, J. A., eds. (1922–1958), Laurence Sterne. (online ed.). Cambridge University Press.
1 2  Cross (1908), chap. 8, The Pubblication of Trisram Shandy: Volumes I and II, p.178
↑  "Is this the skull of Sterne?", The Times, 1969-06-05
↑  Huntington Brown (1967) Rabelais in English literature pp.190-1
↑  Cross (1908), chap. 8, The Pubblication of Trisram Shandy: Volumes I and II, p.179
↑  W.R.R Pinger, Laurence Sterne and Goethe, p. 3
↑  Lynch, Tristram Shandy Bibliography
↑  פביאנה חפץ, ספרים- תרגום - בעקבות הזמן האבוד, חדשות, 16 באפריל 1993
↑  מוסף ספרים, ספרים חדשים - סע סנטימנטלי בצרפת ובאיטליה - לורנס סטרן. מאנגלית: שרה פ' פרידמן., באתר הארץ, 20 ביוני 2012
| --- | --- |
בקרת זהויות :  NLI: 987007271900705171  PLWABN: 9810574390205606  BIBSYS: 90052138  BNC: 000035568  BNE: XX830846  BnF: cb11925542s (data)  CANTIC: a10456090  CiNii: DA01562538  GND: 11861794X  ICCU: CFIV004448  ISNI: 0000 0004 4646 1697  LCCN: n79073616  LNB: 000033474  MusicBrainz: 7a3ae370-35c7-4dda-9582-e54a57dba3ad  NDL: 00457665  NKC: jn20010420027  NLA: 35523731  NLG: 83503  NLK: KAC200106746  NSK: 000033923  NTA: 068432488  RERO: 02-A003863807  SELIBR: 225548  SNAC: w6kk9gc3  SUDOC: 027148939  Trove: 983788  ULAN: 500281377  VcBA: 495/19504  VIAF: 61552699   WorldCat (עם VIAF): 61552699 
סטרן מצויר בצבעי מים על ידי האמן הצרפתי לואי קארוז'י קארמונטל בערך ב-1762
מחלת מונדור

| --- | --- |

 תחום:  רפואת משפחה 
 קישורים ומאגרי מידע
 eMedicine:  1087099 
 סיווגים
 ICD-10:  I80.8 
 ICD-11:  BD70.3 
 
מחלת מונדור (באנגלית - Mondor's disease) היא מחלה לא שכיחה בה יש תהליך דלקתי עם יצירת פקקת בוורידים שטחיים בשדיים ובדופן החזה, בבית השחי ובפין. המחלה נקראת על שם הכירורג הצרפתי הנרי מונדור (1885–1962) שתיאר את המחלה בשנת 1936.
המחלה בשד

המחלה יכולה להופיע עד 1% מכלל המנותחות בשד בגלל גידול או ניתוח פלסטי. מופיעה התקשות רגישה במקצת בצורת חוט בשד המגיע עד החזה הקדמי. בתחילה המקום אדום ורגיש אולם לאחר מספר שבועות הפקקת עוברת התארגנות, הוריד נפתח ונשאר "מיתר" קשה ובלתי רגיש שנעלם לבסוף.
המחלה בבית השחי

מופיעה לאחר ניתוח בבלוטות לימפה בית השחי כמו כריתת הבלוטות או ביופסיה של בלוטת הזקיף במסגרת טיפול בסרטן השד. מופיע "מיתר" לאורך בית השחי. המצב הזה נקרא "תסמונת הקרום האקסילרי" (Axillary web syndrome).
המחלה בפין

בפין מופיעה התקשות בחלק הקדמי של הפין, לאורך הוריד הראשי. הווריד מתקשה בגלל פקקת דלקתית. יש כאבים קלים בעת מגע מיני. יש להבדיל מצב זה ממחלת פיירוני שהיא כרונית וקשה יותר לטפל בה.